section_heading: 2013. – 2017.: Početci
paragraph_text: Nakon što je potpisala ugovor, razmišljala je o tome kojim bi se umjetničkim prezimenom mogla koristiti i na koncu je izabrala Max. Obrazložila je da ga je izabrala jer je objedinjavalo muške i ženske karakteristike. Između 2016. i 2017. Max je počela nositi frizuru poznatu pod imenom 'Max Cut'; taj je tip frizure prikazan i u njezinu logotipu, u kojem mijenja slovo 'A' u riječi Max. Dana 4. kolovoza 2017. gostovala je u pjesmi Le Youtha "Clap Your Hands", u kojoj je otpjevala dvije različite melodije.